Jana Vagner

Jana Vagner (vene keeles Яна Михайловна Вагнер; sündinud 8. oktoobril 1973 Moskvas) on vene kirjanik.

 Elukäik 
Jana Vagner sündis 1973. aastal kakskeelses peres. Tema Tšehhi päritolu ema oli tuli 1960. aastatel Moskvasse, et õppida vene keelt ja kirjandust. Vagneri isa on vene rahvusest. 1994. aastal lõpetas Jana Vagner Venemaa Riikliku Humanitaarülikooli magistrikraadiga juhtimise erialal. 2010. aastani töötas ta (sünkroon)tõlgi ja logistikafirma juhatajana, peale selle on ta olnud raadios uudistesaate juht.Guzeva, Alexandra 2020. Who is Yana Vagner, author of „To The Lake“? Russia Beyond, https://www.rbth.com/arts/332882-yana-vagner-vong-lake.Яна Вагнер, https://www.goodreads.com/author/show/5218658._.

 Looming 
2008. aastal hakkas ta kirjutama blogi, milles kujutas fiktsionaalset lugu ellujäämisest keset postapokalüptilist viirusepuhangut. Järjejutust arenes edasi Vagneri debüütraamat „Вонгозеро“, mis ilmus 2011. aastal. Apokalüptiline põnevik on kirjutatud peategelase Anna vaatepunktist, see räägib teekonnast, mille ta peab oma abikaasa Sergei, poja Mihhaili ja nende ühiste tuttavatega ette võtma, et pääseda Moskvat tabanud viiruslaine eest. Põgenemise ajal seisavad nad vastamisi muutunud maailmaga, kus ei kehti enam tavapärased käitumis- ja moraalinormid. Lisaks raskendavad ellujäämist keerulised suhted tegelaste endi vahel. Sihtkohaks võetakse utoopiline Vongozero järve saarekesel asuv jahimaja.Vagner, Jana 2016. Vongozero. Tallinn: Varrak. 

Raamatu põhjal valmis 2019. aastal teleseriaal „Эпидемия“ (režissöör Pavel Kostomarov, ingliskeelne pealkiri „To The Lake“). 2013. aastal ilmus raamatu teine osa „Живые люди“, mille fookuses on ellujäämine muust maailmast eraldatuna, elades külg külje kõrval kitsastes oludes. Üle tuleb elada talv, pääseda näljast ning õppida karmide tingimustega kohanema.Elusad inimesed, https://varrak.ee/raamatud/elusad-inimesed/?add-to-cart=62691.

Jana Vagneri kõige hilisem romaan „Кто не спрятался“ ilmus 2017. aastal. Narratiivi keskmes on sõbrad, kes sõidavad mägedesse hotelli, kuid jäävad sinna jäise vihma tõttu lõksu. Peagi leitakse üks nende seast tapetuna, mis käivitab sündmuste ahela.

 Olulisemad teosed 
 „Вонгозеро“ (2011, eesti keeles „Vongozero“ (2016), tõlkinud Jaana Peterson)

 „Живые люди“ (2013, eesti keeles „Elusad inimesed“ (2021), tõlkinud Jaana Peterson)

 „Кто не спрятался“ (2017)

 Viited 

Kategooria:Vene kirjanikud
Kategooria:Sündinud 1973